INDOKOLÁS

Töttös Község Polgármesterének

9/2020.(XII.17.) önkormányzati rendelete

**a helyi adókról szóló 17/2013.(XI.29.) önkormányzati rendelete módosításáról**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indokolás**

Az egyes adótörvények módosításáról szóló 2020. évi CXVIII. törvény értelmében az ideiglenes iparűzési adóra vonatkozó rendelkezések hatályon kívül helyezése.

**Részletes indokolás**

**1.§-hoz**

Az egyes adótörvények módosításáról szóló 2020. évi CXVIII. törvény indoklása szerint adminisztrációs szempontból mind az önkormányzati adóhatóságnak, mind az adózóknak nehézséget okoz az építőipari tevékenységet terhelő ideiglenes helyi iparűzésiadókötelezettség teljesítése, amely az eseti jellegű bejelentkezés, bevallás-benyújtás, adófizetés szigorú kötelezettségét, illetve 180 nap települési munkavégzés után a településitelephely keletkezését és annak bejelentését vonja maga után. Erre figyelemmel a törvénymódosítás a 30 napon túli építőipari tevékenység ideiglenes jellegű iparűzési adókötelezettségére vonatkozó hatályos szabályokat megszünteti. Ezzel egyidejűleg az adónemek számának csökkentése és az adórendszer egyszerűsítése, átláthatóbbá tétele érdekében az ideiglenes iparűzési adókötelezettség Magyarországon székhellyel, telephellyel nem rendelkezővállalkozásokat terhelő jogcíme is hatályát veszti. Így a törvénymódosítás értelmében az ideiglenes iparűzési tevékenység utáni adókötelezettség megszűnik

**A 2.§-hoz**

A módosító adórendelet hatályba lépéséről szól valamint a jogalkotásról szóló 2010. évi CXXX. törvény 12. §-ára figyelemmel a technikai dereguláció értelmében a végrehajtottá vált rendelkezés – így például a hatályba lépett módosító rendelkezés és hatályon kívül helyező rendelkezés, amely a joghatását már kifejtette –, a végrehajtottá válását követő napon hatályát veszti.

A rendeletmódosítás kapcsán elvégzett előzetes hatásvizsgálatról, az alábbiak szerint tájékoztatom a Tisztelt Képviselő-testületet.

A rendeletalkotás

a.) társadalmi-gazdasági hatása: nincs

b.) költségvetési hatása: kismértékben csökkenő iparűzési adóbevétel

c.) környezeti, egészségi következményei: nincs

d.) adminisztratív terheket befolyásoló hatása: nem jelentős

e.) egyéb hatása: nincs.

A rendelet módosításának szükségessége: a törvénymódosítás kötelező jelleggel történő átvezetése az önkormányzati rendeletben a kollízió elkerülése érdekében.

A rendelet alkalmazásához szükséges feltételek: - személyi: rendelkezésre áll,

- szervezeti: rendelkezésre áll,

- tárgyi: rendelkezésre áll,

- pénzügyi: rendelkezésre áll.